b'\n_START_ARTICLE_\nRalph Alexander Cochrane\n_START_SECTION_\n\xc5\xbdivljenjepis\n_START_PARAGRAPH_\nRalph Cochrane se je rodil 24. februarja 1895, kot najmlaj\xc5\xa1i sin barona Thomasa Cochrana, v \xc5\xa1kotski vasi Springfield. Najverjetneje je bil leta 1908 vpisan v Kraljevi pomorski kolegij v Osbornu. 15. septembra 1912 je Cochrane vstopil v Kraljevo vojno mornarico._NEWLINE_Med prvo svetovno vojno je slu\xc5\xbeil v Kraljevi pomorski zra\xc4\x8dni slu\xc5\xbebi, kjer je pilotiral zra\xc4\x8dne ladje. Nekaj \xc4\x8dasa je slu\xc5\xbeil kot \xc5\xa1tabni \xc4\x8dastnik v Admiraliteti._NEWLINE_Januarja 1920 je bil preme\xc5\xa1\xc4\x8den v Kraljevo vojno letalstvo. Sprva je slu\xc5\xbeil v ve\xc4\x8d \xc5\xa1tabih, nato pa je postal poveljnik 3. eskadrilje in nato \xc5\xa1e 8. eskadrilje. Leta 1925 je kon\xc4\x8dal \xc5\xa1olanje na \xc5\xa0tabnem koled\xc5\xbeu RAF in leta 1935 \xc5\xa1olanje na Kraljevem koled\xc5\xbeu za obrambne \xc5\xa1tudije._NEWLINE_Leta 1936 so ga poslali na Novo Zelandijo, kjer je pomagal pri nastanku Kraljevega novozelandskega vojnega letalstva. 1. aprila 1937 je postal Na\xc4\x8delnik Zra\xc4\x8dnega \xc5\xa1taba Kraljevega novozelanskega vojnega letalstva._NEWLINE_Med drugo svetovno vojno je poveljeval No. 7 Group, No. 3 Group in med 1943 in 1945 No. 5 Group, vsa del Bombni\xc5\xa1kega poveljstva RAF. V \xc4\x8dasu njegovega poveljevanja je No. 5 Group postala druga najbolj\xc5\xa1a in elitna bombni\xc5\xa1ka skupina._NEWLINE_Februarja 1945 je Cochrane postal poveljnik Transportnega poveljstva RAF; ta polo\xc5\xbeaj je zasedal do leta 1947, ko je postal poveljnik Poveljstva za letalsko usposabljanje RAF. Leta 1950 je bil Cochrane imenovan za Namestnika na\xc4\x8delnika Zra\xc4\x8dnega \xc5\xa1taba. To dol\xc5\xbenost je opravljal do leta 1952, ko se je upokojil. Pozneje je bil uspe\xc5\xa1en poslovne\xc5\xbe; najbolj je postal znan kot direktor podjetja Rolls Royce.'